
Riassunto 


Questa relazione dal titolo L’opera dello Spirito Santo nella vita del cristiano e della 
comunità, in prospettiva neotestamentaria, intende presentare gli aspetti più 
significativi dell’azione dello Spirito, sia al livello individuale che al livello 
comunitario-ecclesiale. Essendo Paolo l’autore neotestamentario che ci offre la prima 
pneumtologia sistematica, nella nostra esposizione ci limitiamo alla sua dottrina 
contenuta nelle sue grandi lettere; questo anche perché a lui spetta il merito di 
intendere lo Spirito come fonte di vita nuova. 


Nella prima parte, la vita del cristiano viene presentata come una esistenza nello 
Spirito, un cavninare secondo lo Spirito, unavita segnata dal dono della vera libertà 
edella figliolanza adottiva. Nella seconda parte si prendono come punto di partenza 
due contesti della 7 Cor, dove Paolo trovandosi di fronte alle divisioni nella comunità 
di Corinto, offre come rimedio la dottrina sullo Spirito, il quale è insieme fattore di 
unità ecclesiale nonché fonte della pluralità e della creatività dei carismi che vanno 
orientati per l'utilità comune. I principi enunciati da Paolo devono essere attualizzati 
nella Chiesa di tutti i tempi. 

RELAȚIA HRISTOS - DUHUL SFÂNT ÎN MISIUNEA BISERICII 


1. Hristos şi misiunea Bisericii 


Cunoaşterea lui Dumnezeu este de fapt recunoaşterea! lucrării Sale 
îndumnezeitoare în Hristos-Logosul adorat de către omul copleșit total de 
iubirea Sa dumnezeiască. De aceea esențială misiunii ortodoxe este centra- 
litatea lui Hristos pentru că în credința noastră Hristos este centrul şi factorul 
dinamic al mărturisirii creştine în lume?. 


Într-un context creştin pluralist şi într-o lume pluralistă religios ce cu- 
noaşte mutații impresionante, este esențială înțelegerea adevărată, pe baza 
Revelaței cuprinse în Sfânta Scriptură şi experiată în Tradiția vie a Bisericii, 
a Persoanei şi lucrării Mântuitorului, a Fiului lui Dumnezeu întrupat, pentru 
mântuirea lumii, a Mântuitorului nostru lisus Hristos, aceasta atât din raţiuni 
de identitate creştină şi de dreaptă credință şi mărturisire, cât şi pentru a pre- 
întâmpina un sincretism hristologic îmbibat de elemente ale religiilor orientale 
care distorsionează adevărul creştin unic prin aşa-zisele hristologii graduale 
ce ar integra sferei creştine religiile necreştine vii de astăzi”. Redescoperirea 
altor universuri religioase, bogate în experiența şi reflecția divinului, paralel 
cu o relativizare a adevărurilor creştine fundamentale într-o lume occidentală 
ce se declară post-creştină dar din raţiuni politice şi economico-financiare 
doreşte o unitate religioasă a omenirii pe baza unui teocentrism vag şi sin- 
cretist, care să preia elemente din toate tradițiile religioase ale lumii inter- 
pretate ca multe căi spre acelaşi centru unic“ este total inadmisibilă din punct 


1 PAUL EVDOKIMOV, Cunoaşterea lui Dumnezeu în tradiţia răsăriteană, 
traducere, prefaţă şi note de Pr. Vasile Răducă, Christiana, Bucureşti 1995. 

? Pr. ION BRIA, Go Forth in Peace, Orthodox Perspective on Mission, W.C.C., 

The World's religious Traditions. Current Perspectives in religious Studies. 
Essayes in honour of Wilfred Cantwell Smith, Clark, Edinborough 1984, p. 154. 

Toward World Religions, Orbis Books, Marzknoll, New York 1985, p. 154. 

de vedere al Ortodoxiei. Se anulează Revelația, Hristos este redus la o di- 
mensiune morală şi este nu Dumnezeu-Omul ci doar unul pe lângă ceilalți 
întemeietori de religii, Biserica este o instituție pur sociologică, iar sensul 
vieții omului rămâne închis într-o imanență angoasantă şi agresivă prin 
suferință şi moarte. 

Hristologia ca problematică teologică ce interpretează şi formulează 
pe baza enunţurilor noutestamentare, profeţite în Vechiul Testament pe de o 
parte şi expresie a aspirațiilor universale ale omenirii după un Mântuitor pe 
de altă parte, dar şi a vieții şi lucrării, a minunilor săvârşite de Iisus Hristos, 
cu toată diversitatea situațiilor şi înțelegerilor teologice şi eclesiale numeroase 
şi nuanțate trebuie înțeleasă ca o explicitare şi o aprofundare a unicei măr- 
turisiri a lui lisus Hristos ca Domnul, Fiul lui Dumnezeu’. lisus Hristos reve- 
lează adevărul despre Dumnezeu în mod obiectiv făcând cunoscută, atât cât 
este necesară pentru mântuirea oamenilor şi după posibilitatea lor noetică şi 
spirituală, Dumnezeirea care în esența ei rămâne inaccesibilă, nonobiecti- 
vabilă, aceasta fiind de resortul existenței personale în general şi a Persoanelor 
divine în special, dar şi subiectiv prin instaurarea unei relaţii personale eu-tu 
cu credinciosul care prin credință se deschide misterului participării la viaţa 
dumnezeiască prin harul şi iubirea lui Dumnezeu în scopul mântuirii, al 
îndumnezeirii. Formularea dogmatică a adevărului despre Hristos şi lucrarea 
Sa mântuitoare în conciliile hristologice ale Bisericii una a primului mileniu 
creştin are valoare permanentă şi normativă în sânul Tradiţiei creştine viif şi 
autentice de pretutindeni şi dintotdeauna, unde Hristos este adorat şi măr- 
turisit ca Logos, ca Fiul lui Dumnezeu întrupat pentru mântuirea oamenilor, 
semn al unităţii Revelaţiei” care s-a împlinit întru El dar este şi deschisă prin 
El în Duhul Sfânt spre viitorul umanităţii pentru încorporarea harică şi 


5 Mysterium Salutis, Dogmatique de |'Histoire du Salut, vol. 11, Les Editions du 
Cerf, Paris 1976, p. 18. 

6 JACQUES DUPUIS SJ, L’ homme de Dieu, Dieu des hommes. Introduction à la 
christologie, traduit de litalien par Olindo Parachini, Les Editions du Cerf, Paris 1995, p. 
153-156. 

7 CH. DUQUOC, Christologie. Essai dogmatique, vol. |, L’ homme Jesus, Cerf, 
Paris 1968, p. 273. 

îndumnezeitoare a celor ce cred în Hristos prin lucrarea şi manifestarea lui 
Dumnezeu Însuşi*. 


O înnoire a hristologiei, în sensul aprofundării psihologice a perso- 
nalităţii lui Iisus, într-o perspectivă funcțională şi existenţială (a curentului 
filosofic existențialist al secolului al XX - lea) cu o pondere istorică ce ar 
echilibra perspectiva esenţialismului ontologic” a doctrinei hristologice clasice 
în contextul teologic, se impune doar în spațiile creştine, unde viața în 
Hristos, ca expresie a credinței vii şi participante activ prin diversitatea 
manifestărilor creştine ascetice, spirituale şi morale, a fost încorsetată şi înăbu- 
şită de rigiditate rațională şi de legalism juridic. 

Ortodoxia, mărturisind şi glorificând pe Hristos cultic şi sacramental, 
i-a înțeles pe credincioşii dintodeauna, prezenţa şi lucrarea Sa plenară în spa- 
tiul eclesial, printr-o relaţie vie, smerit, generatoare de bucurie şi lumină 
interioară căreia sfinţii trăitori integrali ai misterului hristic îi dau expresii 
teologice decisive şi normative într-o diversitate unitară prin raportarea fermă, 
neclintită la Hristos izvorul şi puterea acestor experiențe spirituale funda- 
mentale. Occidentul creştin redescoperă astăzi în contextul antropocentrist 
determinat de ideologiile seculare din aria sa culturală că teologia nu este doar 
un efort al inteligenţei referitor la conţinutul etern al misterului lui Dumnezeu 
şi al misterelor credinţei, ci că ea este mai existenţială şi mai antropocentristă 
în sensul că aceasță ştiinţă despre Dumnezeu şi Revelația Sa nu este un în sine 
ci ea este pentru noi, este întotdeauna iconomică'”. Dumnezeu se descoperă 
pe sine omului pentru ca acesta, existând ca expresie a iubirii sale este, invitat 
să existe teologic, pentru că există în sistemul de referinţă al lui Dumnezeu 
care l-a mântuit. obiectiv prin jertfa răscumpărătoare a lui Hristos, ce se 
extinde sacramental prin lucrarea Sfântului Duh în Biserica Dumnezeului 
celui viu pentru toți oamenii ce cred şi-l primesc ca Dumnezeu şi Mântuitor, 
dăruindu-se în actul iubirii şi al invocaţiei izvorâte din setea de divin 
structurală omului. Raportarea la Hristos ca persoana vie, înviată, ce se 


8 Ibidem, vol. II, Le Messie, Les Editions du Cerf, Paris 1972, p. 27-29. 
° JACQUES DUPUIS, op. cit.,, p. 161-162. 
10 CLAUDE GEFRE, Un nouvel âge de la théologie, Cerf, Paris 1972, p. 27-29. 

autoimplică! soteriologic în existența umană, în contemporaneitatea proprie 


spre plinirea acesteia prin răspunsul pozitiv la dăruirea de Sine a lui 
Dumnezeu, credinţa în Hristos şi acceptarea adevărului despre Dumnezeu 
prin Hristos este deja viaţa în Hristos prin harul Sfântului Duh primit în 
Tainele Bisericii şi prin care creştinul trebuie să treacă spiritual prin toate 
stările prin care a trecut şi El”. 


Esenţial misiunii ortodoxe pe lângă aspectul hristologic este cel 
pnevmatologic-sacramental pentru că unirea cu Hristos se realizează prin 
Duhul Sfânt care animă Biserica şi o extinde temporal şi spaţial, integrându-i 
comuniunii harice, sfințitoare şi mântuitoare pe cei ce au primit Botezul şi 
celelalte Taine ale ei, săvârşite prin preoția sacramentală de Hristos Marele şi 
Veşnicul Arhiereu al Tatălui care ne uneşte cu El. După cum sintetizează 
Nicolae Cabasila, cel ce se doreşte după unirea cu Hristos va trebui să se 
împărtăşească din Trupul Lui şi să guste din dumnezeirea Lui şi să-şi lege 
viața sa de moartea şi Îmvierea Domnului. Căci într-adevăr noi de aceea ne 
şi botezăm ca să ne îngropăm şi să înviem împreună cu El, de aceea ne şi 
ungem cu Sfântul Mir ca să ajungem părtaşi cu El prin ungerea cea 
împărătească a îndumnezeirii şi, în sfârşit, de aceea mâncăm hrana cea 
prea sfântă a Împărtăşaniei şi ne adăpăm din dumnezeiescul Potir pentru 
ca să ne cuminecăm cu însuşi Trupul şi Sângele pe care Hristos l-a luat 
asupră-Şi. Aşa că la drept vorbind noi ne facem una cu Cel ce S-a întrupat 
şi S-a îndumnezeit, cu Cel ce a murit şi a înviat pentru noi!?. Viaţa în Hristos 
este expresia concludentă şi peremptorie a iubirii Lui şi de aceea misiunea 
ortodoxă e întemeiată pe iubirea lui Hristos. Răspunsul uman la această iubire 
ce se extinde conform ontologiei iubirii ce lucrează şi îndumnezeirea după har 


1 J, LADRIERE, L’ articulation du sens, vol. II, Les langages de foi, Cerf, Paris 
1984. 

* NICOLAE CABASILA, Despre viața în Hristos, II, studiu introductiv şi traducere 
din limba greacă de Pr. Prof. Dr. Teodor Bodogae, Editura Arhiepiscopiei Bucureştilor, 1989, 
p. 150. 

53 Ibidem. 

în cei sfinți este un aspect esențial al învățăturii Ortodoxiei care prin aceasta 
are şi un sens misionar profund!“. 


Viaţa în Hristos produce o experiență autentică şi dreaptă a relaţiei cu 
El care generează o convingere teologică incompatibilă cu relativizarea ade- 
vărului despre Hristos şi care în contextul creştin actual este esențială prin 
ponderea mistică, teologică şi morală în orice dialog intercreştin şi inter- 
religios!5, în misiunea creştină prin care se proclamă dumnezeirea şi stăpâ- 
nirea lui Hristos în istorie şi se afirmă Împărăţia lui Dumnezeu inaugurată în 


Hristos ce se extinde peste veacuri spre împlinirea finală!$. 


„Deşi există abordări diverse ale persoanei şi operei mântuitoare a lui 
Hristos, o pluralitate în interiorul hristologiilor, inspirate din numirile şi 
lucrările multiple dar unitare ale Noului Testament referitoare la persoana lui 
Hristos!” (hristologie personală, relațională, funcțională şi dinamică, istorică, 
soteriologică şi existențială, transcendentală, imanentă etc.) Orice analiză 
hristologică trebuie să pornească de la lisus Hristos, Logosul întrupat, 
Persoana divino-umană despre care Biserica în disputele hristologice a formu- 
lat adevărul de credință mântuitor, cu valoare teologică eternă dată de însuşi 
Dumnezeu çare a mântuit şi dă viață lumii în Hristos. 


Întrupareea nu este o simplă teofanie a Logosului ci ea are un sens 
ontologic real'*. Definiţia dogmatică de la Calcedon este normativă şi 
absolută pentru înțelegerea şi proclamarea lui Hristos în misiunea Bisericii: 
Unul şi acelaşi Dumnezeu cu adevărat şi om şi cu adevărat, din suflet 
raţional şi trup, de o ființă cu Tatăl după Dumnezeire şi de o fiinţă cu noi 


'4 DA VID J. BOSCH, Dynamique de la mission chretiene. Histoire et avenir des 
nouvelles missionnaires, Haho-Karthala, Labor et Fides, Lome, Paris, Geneve, 1995, p. 280. 

15 BERNARD LONERGAN SJ, Pour une methode en théologie, Cerf, Paris, 
Montreal 1978, p. 138. 

16 WALTER KASPER, Jesus le Christ, Cerf, Paris 1976, p. 146. 

"7 Mysterium Salutis, vol. 11, p. 32-41, cf. Jacques Dupuis, op. Cit., p. 27-35; Walter 
Kasper, op. cit.,p. 15-53. 

!8 Pr. Prof. Dr. ION BRIA, lisus Hristos-Dumnezeu Mântuitorul, Hristologia, în 
“Studii teologice” XLII (1991), nr. 2, p. 16; cf. Pr. Prof. Dr. DUMITRU STĂNILOAE, /isus 
Hristos, lumina lumii şi îndumnezeitorul omului, Editura Anastasia, Bucureşti 1993 şi idem, 
lisus Hristos sau restaurarea Omului, Editura Omniscop, Craiova 1993. 

după omenitate; întru toate asemenea nouă fără de păcat; înainte de veci 
născut din Tatăl după dumnezeire iar în zilele de pe urmă din Fecioara 
Maria, Născătoare de Dumnezeu după omenitate, cunoscut în două firi în 
Chip neamestecat, neschimbat, neîmpărţit, nedespărţit, deosebirea firilor 
nefiind desființată nicidecum din cauza unirii, ci păstrându-se mai degrabă 
însuşirea fiecărei firi şi concurgând într-o persoană şi într-un ipostas. Prin 
aceasta se păstrează însuşirile divine şi cele umane în creaţie şi în istorie, 
Dumnezeu este Dumnezeu şi lumea este lume într-o coexistență ce atrage cei 
doi parteneri ai dialogului, lumea fiind înrâurită şi penetrată de slava lui 
Dumnezeu, de lumina Sa veşnică spre transfigurare şi împlinire finală şi nu 
într-o fuziune panteistă sau materialist-energetico-informaţională, care anu- 
lează pe unul dintre cei doi factori, lăsând partnerul într-un solipsism absolut 
şi fără sens. De aceea cum spune teologul catolic W. Kasper, Jisus nu e numai 
autodefinirea finală a lui Dumnezeu ci şi definiția finală a lumii şi a 
omului” iar cu Hristos Biserica stă sau cade şi de aceea rațiunea acesteia de 
a fi este propovăduirea lui Hristos şi sfințirea lumii, a oamenilor şi a popoa- 
relor prin harul Său, dăruit de Sfântul Duh ce culminează sacramental în 
Euharistia Bisericii care prin credința dreaptă a comunităţii face din aceasta 
Trupul tainic, sobornicesc al lui Hristos însuşi, în istoria umană. Hristos ca 
adâncul bogăției şi al înțelepciunii şi al Ştiinţei luiDumnezeu (Rom 11,33) 
asigură realizarea bogăției Sale umanității şi în calitatea sa mereu reînnoită 
de «outate absolută” pe care orice om trebuie să o caute şi să o afle în viața 


' WALTER KASPER, op. cit., p. 184. 

% Rev. GREGORZ HUNTINGDON CARRUTHERS SJ, The Uniqueness of Jesus 
Christ in the teocentric Model of the Christian Theology of World Religions. An Elaboration 
and Evaluation of the Position of John Hick, Universita Gregoriana Editrice, Roma, 1988, 
p. 302, 305, cf. Stephen Neill, Christian Faith and other Faiths. The Christian Dialogue with 
other Religions, Oxford University Press, 1961. “Creştinismul este Hristos. Chipul istoric al 
lui lisus din Nazaret este criteriul prin care fiecare afirmaţie creştină trebuie să fie judecată 
şi în lumina căreia aceea stă sau cade. Viitorul nu e separatde Hristos. Evanghelia creştină 
e înrădăcinată în eveniment nu în idee. Ca istorie, evenimentul lui lisus Hristos este unic. 
În lisus singurul lucr care trebuia să se întâmple s-a întâmplat într-un mod care nu mai 
trebuie să se întâmple niciodată în acelaşi fel. Universul a fost reconciliat cu Dumnezeu. 
Prin perfecta ascultare a unui om, o relaţie nouă şi permanentă este între Dumnezeu şi 
întreg neamul omenesc. Podul a fost construit. Există un loc pentru tot traficul necesar în 

sacramentală, în experiența pnevmatico-spirituală a Bisericii (Mc 16, 16) unde 
Hristos este prezent şi este semnul eficient al plinătății credinţei creştine. 

Centralitatea lui Iisus Hristos, ca mesaj evanghelic în misiunea creştină 
ce încorporează haric Bisericii generaţie după generaţie şi noi spații geogra- 
fice, a lui lisus din Nazaret ipostaziat în constantă teologică esențială şi cine 
nu propovăduieşte pe Hristos şi Biserica Sa, sau cine atacă instituția mântuirii 
- Biserica - se propovăduieşte pe sine şi încearcă să-şi impună ideologia sa, 
respingând darul lui Dumnezeu 2! 


2. Dimensiunea pneumatologico-sacramentală şi sobornicească 

a misiunii 

Mesajul esenţial al Mântuitorului lisus Hristos este Împărăţia lui 
Dumnezeu care trebuie să fie răspândită în toată lumea. Lumea trebuie să 
devină Împărăţia lui Dumnezeu, loc al lucrării vindecătoare, mântuitoare a lui 
Dumnezeu al cărui chip vizibil este Hristos Însuşi (Co/ 1,15) Şi înainte de 
Paşte şi după Învierea Sa din mori Mântuitorul Hristos trimite pe ucenicii Săi 
la propovăduire să anunţe Evanghelia, să evanghelizeze pe oameni şi popoa- 
rele: Şi mergând propovăduiţi zicând: S-a apropiat împărăția cerurilor. 
Tămăduiţi pe cei neputincioşi, înviaţi pe morţi, curăţiţi pe cei leproşi, pe 
demoni scoateți-i (Mt 10,7-8; Lc 10,9); sau: să se propovăduiască în numele 
Său pocăinţa spre iertarea păcatelor la toate neamurile începând de la 
Ierusalim (Lc 24,47, Mt 28,19-20; Mc 16,16). Evanghelizarea oamenilor de 
pretutindeni structuraţi în comunități mai largi cu un profil etnic, cultural şi 


ambele diirecţii: de la Dumnezeu la om şi de la om la Dumnezeu. De ce să aşteptăm pe 
Altul? Nici o situaţie nu poate apare în viitor care să nu poată fi interpretată în lumina 
evenimentului central al istoriei deşi interpretarea poate cere mai multă sensibilitate, 
răbdare şi umilință decât îşi pot impune întotdeauna creştinii. De aceea Evanghelia trebuie 
proclamată până la marginile pământului şi până la sfârşitul timpului. Biserica nu-şi poate 
compromite sarcina sa misionară fără a înceta să fie Biserică. Dacă dă greş în a vedea şi 
a accepta această responsabilitate ea schimbă Evanghelia în altceva decitea”, pp. 9, 14, 17, 
cf. LESLIE NEWBEGIN, A Faith for this One World, SCM Press, London 1961, “A vorbi 
de un concept Hristos detaşat de chipul lui lisus din Nazaret ar fi în perspectiva Bibliei 
necredință. Credinţa creştină este că lisus este Hristos”, p. 50-51. 
2 ANDRE MANARANCHE, J’ aime mon Eglise, Fayard, Paris 1987, p. 13-14. 

religios de o mare diversitate de manifestare prin apostoli şi în general ierarhia 
sacramentală spre constituirea şi funcționarea Bisericii ca organism teandric, 
al vieții în Dumnezeu, al unirii oamenilor prin har cu Dumnezeu reprezintă 
într-o dinamică istorică ce se va continua până la Parusie, pentru că este voia 
şi lucrarea lui Dumnezeu Însuşi, este factorul prin care de fapt se stabileşte 
Biserica în lume. Împărăţia lui Dumnezeu inaugurată de Hristos, sacrament 
originar”, se continuă prin Biserica Sa, prin predica ei eshatologico-sote- 
riologico-hristologică” şi prin lucrarea ei de sfințire şi transfigurare a oame- 
nilor prin harul ce deschide spre iubirea de Dumnezeu şi de oameni. Biserica 
este astfel modul prezenței lui Hristos, al noii Sale prezenţe în lume după 
Înălţarea Sa la cer şi trimiterea Sfântului Duh şiu este şi modul reprezentării 
Sale, al prezentificării Sale în mijlocul celor ce primesc Evanghelia şi harul 
Sfintelor Taine prin anunţarea şi lucrarea sfinţitoare a subiecţilor acestei 
misiuni, respectiv Apostolii şi urmaşii lor. 

Biserica este aceea care dă lui lisus o formă nouă în cuvântul şi 
sacramentul prin care se fac prezente mesajul Său precum şi lucrarea şi 
realitatea Sa de Mântuitor”*. Biserica este comunitatea oamenilor care l-au 
primit pe Hristos prin harul Sfintelor Taine şi care ascultă şi împlinesc voia Sa 
dumnezeiască exprimată în Evanghelie, şi nu doar o asociere limitată la o 
dimensiune antropologică şi socială ce împărtăşeşte şi difuzează anumite idei, 
concepții de natură filosofică, etică sau religioasă, în sensul larg al cuvântului. 
Biserica este locul experienței sacramentale ce culminează cu actul de cumi- 
necare cu Trupul şi Sângele Domnului înviat spre transfigurare, mântuire şi 
viață veşnică în comuniune tot mai intimă cu Dumnezeu, Persoană tainică şi 
absolută. 


Misiunea creştină deci nu se poate concepe doar ca un transfer de 
cultură şi civilizație occidentală în alte spații geografice, ci ea trebuie înțeleasă 
efectiv în esenţa ei, aceea de evanghelizare a oamenilor spre a înţelege şi a 


2 Pr. Lector DUMITRU GH. RADU, Caracterul eclesiologic al sfintelor Taine şi 
problema intercomuniuni,i în Ortodoxia XXX (1978), nr. 1-2, p. 28. 

3 H, WALDENFELS, op. cit., p. 452. 

2 IDEM, p. 555. 

primi taina lui Hristos şi comuniunea cu El în Duhul Sfânt spre viața reînnoită 
şi reconciliată cu Dumnezeu şi cu semenii. De aceea conceptul ortodox de 
misiune depinde de înțelegerea naturii Bisericii. Plecând de la Hristos, Fiul lui 
Dumnezeu care proclamă instaurarea Împărăției prin Evanghelia Sa, prin 
minunile care deschid şi anticipează plenitudinea eshatologică, restaurarea 
întregii firi şi transparența actului divin în întreaga creație şi care a încredințat 
despre faptul acesta pe ucenicii Săi care urmau să proclame la rândul lor cele 
încredințate lor, calea duce în mod firesc şi necesar la Biserică, întreg poporul 
lui Dumnezeu care în lume dă mărturie despre Revelația în Hristos şi despre 
slava şi viața eternă a tuturor în Dumnezeu. Hristos, în marea Sa iubire de 
oameni, care paradoxal respectă total libertatea de decizie a acestora, lăsând 
Dhului Sfânt, Mângâietorului, prin harul iluminării interioare lucrarea, che- 
marea pentru om de a se decide pentru singurul adevăr - Dumnezeu, viața şi 
iubirea Sa de unificare a tuturor în şi ca Trup al său într-o diversitate haris- 
matică complementară pentru membrele Bisericii. Prin natura sa, aceea de 
comuniune între Dumnezeu - Treimea de Persoane şi oameni, Biserica este 
misionară pentru că ea este însăşi această extensie prin veacuri şi în toată 
lumea a acestei comuniuni, a mântuirii în Hristos. De aceea din punct de 
vedere ortodox nu se poateconcepe o separație între Biserică şi misiunea ei 
ci de misiunea Bisericii celei una, sfinte, soborniceşti şi apostolice care în 
planul divin este comunitatea lui Hristos şi a mântuirii care vine de la 
Dumnezeu, legată de făgăduinţa Sa, născută din credinţă, având sarcina de 
a păstra fidel conţinutul Veştii celei Bune”. 


Diferitele enunţuri scripturistice” şi patristice ce conţin mai multe 
eclesiologii implicite” în sensul evidenţierii unuia sau a mai multor elemente 
constitutive ale Tainei Bisericii oferă, coroborate, o eclesiologie unitară care 
dintru începutul creştinismului este scripturistică şi hristologică în sensul că 
Biserica înseamnă comuniune şi comunitatea celor care cred şi mărturisesc pe 


% JMR. TILLARD, Église d’ Églises, Cerf, Paris 1987, p. 13-14. 

% R, SCHNAKENBURG, L’ Eglise dans les Nouveau Testament, Cerf, Paris 1964. 

7 Les Signes du Salut, Histoire des dogmes, vol. III, par Henrz Bourgeois, Bernard 
Sesboüe et Paul Tihon, Desclée, Paris 1995, p. 352. 

Hristos potrivit Scripturilor actualizate cultic şi sacramental, a celor care 
primesc Botezul şi se adună pentru Euharistie, care se comportă moral, spi- 
ritual şi comunitar în conformitate cu regula de credință - regula fidei - şi îşi 
asumă o anumită disciplină, conştienţi de lucrarea eficientă a Duhului lui 
Dumnezeu ce înnoieşte şi transfigurează umanitatea?. 

Evanghelia indică drept privilegiu şi în acelaşi timp o necesitate funda- 
mentală pentru om, idee reluată de Biserică, de teologia şi spiritualitatea creş- 
tină, participarea la viața lui Dumnezeu la care oamenii au acces prin lisus 
Hristos. De mai multe ori în Noul Testament Mântuitorul doreşte şi se roagă 
ca ucenicii Săi să fie una cu EI şi între ei precum Cuvântul şi Tatăl una sunt. 
Dorința Mântuitorului vizează nu numai pe cei care îl înconjurau la momentul 
istoric respectiv ci ea are o dimensiune viitorologică şi eshatologică. Dar nu 
numai pentru aceştia mă rog, ci şi pentru cei care vor crede în Mine, prin 
cuvântul lor, ca toţi să fie una, după cum Tu, Părinte întru Mine şi Eu întru 
Tine, şi aceştia în Noi să fie una (In17,20-21; 2 Pt 1,4). 

Participarea la viața lui Dumnezeu implică în mod necesar împăr- 
tăşirea creaturii de darurile infinite, multiple ale lui Dumnezeu, adevărul, 
iubirea, viața veşnică şi de fapt acesta este sensul lumii create de Dumnezeu, 
care se împlineşte astfel în şi ca Biserică. Despre sensul lumii ca Biserică dau 
mărturie cele mai vechi scrieri creştine, între care şi Herma care exprimă 
foarte clar un adevăr creştin fundamental, anume că pentru Biserică a fost 
creată lumea”. De aici şi derivă sensul misiunii universale a Bisericii care 
trebuie să integreze întreaga lume, pe toți oamenii creați şi mântuiţi de 
Dumnezeu prin Logosul Său şi sfinţiţi prin harul Duhului Cincizecimii care 
a format prin auzirea Kerygmei şi primirea Botezului, comunitatea eclesială 
primară ce-şi datorează originea Duhului Sfânt şi puterii lui Hristos%. Comu- 
nitatea Cincizecimii” este Biserica lui Dumnezeu (Fap 20,28) destinată să 


% Ibidem, p. 351-355. 

2 HERMA PĂSTORUL, Vedeniile 8, 1, traducere, note ŞI indici de Pr. D. Fecioru 
în Scrierile Părinăţilor apostolici, p. 232. 

% J M.R. TILLARD, Église d’ Églises, p. 19. 

5! Ibidem, p. 29. 

se răspândească în elanul experienţei Cincizecimii în toată lumea, aşa cum 
o atestă istoria, cronologic şi geografic. 


Misiunea Bisericii, sacramentul comuniunii dintre Dumnezeu şi 
oameni şi între oamenii de pretutindeni penetrați de lucrarea harului şi iubirii 
divine este actul trecerii în Trupul ascultării al Cărui Cap, Fiul întrupat, 
împlineşte misterul etern care este scopul lui Dumnezeu şi care deschide 
spre Împărăția Sa care în starea finală va fi epifania recapitulării - 
avakepaicoq - în lisus Hristos a întregii realități umane şi a creației”. 

Misiunea este parte integrantă a naturii Bisericii, pentru că acolo unde 
se extinde şi se localizează, ia ființă o Biserică locală, acolo vine însuşi 
Dumnezeu - Treimea de Persoane divine prin harul Său care devine prezentă 
prin cunoaşterea Scripturii, prin Sfintele Taine, prin cult şi viața spirituală a 
comunității mărturisitoare, ce aspiră la comuniunea plenară cu Hristos şi la 
mântuire. Astfel, scopul misiunii Bisericii nu este separat de scopul lui 
Dumnezeu Însuşi față de creaţia Sa şi în special faţă de oamenii creaţi după 
chipul Său şi răscumpărați prin jertfa lui Hristos ale cărei roade se însuşesc 
personal în comuniunea Bisericii, loc al lucrării teomorfe prin glorificarea lui 
Dumnezeu ce-şi revelează slava Sa în Hristos. Misiunea ortodoxă aşa cum a 
fost înțeleasă întotdeauna în teologia şi lucrarea Bisericii în lume este de a 
integra umanitatea şi Cosmosul în lucrarea mântuirii spre revelarea deplină a 
lui Dumnezeu şi participarea la modul divin de existență prin harul lui 
Dumnezeu. De aceea misiunea creştină e încorporată în misiunea lui 
Dumnezeu şi scopul final al misiunii noastre în mod sigur nu poate fi diferit 
de al lui Dumnezeu, iar misiunea fiecărui creştin este de a cunoaşte, a 
promova şi a participa la slava lui Dumnezeu“. Ortodoxia este fidelă 
Tradiţiei creştine structurată eclesiologic şi care încorporează, aşa cum 
sintetiza Sfântul Irineu de Lyon, adevărul lui Dumnezeu Însuşi şi lucrarea Sa 
ce asigură autenticitatea credinței pentru că, în calitatea ei de casă a ade- 
vărului, de loc al credinţei care este mama și hrana credincioşilor, acolo 


32? Ibidem, p. 91. 
3 JAMES STAMOULIS, Eastern orthodox Mission Theology Today, Theology 
Orbis Books, Maryknool, New York 1986, p. 51-52. 

unde este Biserica acolo este şi Duhul lui Dumnezeu şi unde este Duhul lui 
Dumnezeu acolo este Biserica şi tot harul. lar Duhul este adevărul“. 

Dacă gândirea şi simţirea creştină, cugetarea teologică asocia miste- 
rului Bisericii o dimensiune pneumatologică, elementul hristologic este la fel 
de bine exprimat şi exemplificăm aceasta cu un text origenian: Sfintele Scrip- 
turi mărturisesc că întreaga Biserică a lui Dumnezeu este trupul lui Hristos 
care este însufleţit de Fiul lui Dumnezeu, iar mădulare ale acestui Trup în 
mişcare spre bine şi spre împlinirea lui, mişcă aşa zicând Biserica şi fiecare 
din mădularele sale care nu pot săvârşi nimic fără ajutorul Cuvântului". 

Hristos este însă Mântuitorul, cel care a eliberat pe om din stricăciu- 
nea păcatului şi a morţii care a restaurat, a înnoit şi a reconciliat umanitatea 
cu Dumnezeu în şi prin jertfa trupului Său, atunci Biserica lui Hristos prin 
Duhul Sfânt prezent şi mîntuitor în ea continuă lucrarea mântuitoare a lui 
Hristos şi după cum doar Hristos mântuieşte tot aşa doar Biserica Sa, trupul 
Său comunitar sobornicesc extins prin veacuri şi peste toate spațiile lumii 
oferă mântuirea, viaţa în Hristos, cunoaşterea adevăratului Dumnezeu. De 
aceea Biserica ortodoxă deschisă dialogului dar fidelă absolut lui Hristos şi 
Părinților Bisericii celei una, fără a pune limite lucrării lui Dumnezeu, planului 
Său față de lume, conştientă de plinătatea sa sub aspectul învățăturii celei 
drepte şi a lucrării integrale a Duhului Sfânt poate spune că în afara Bisericii 
nu există mântuire” aşa cum afirma Ciprian al Cartaginei, un corifeu al uni- 
tăţii Bisericii prin colegialitatea episcopilor în Sinod. 

Pentru Părinţii Bisericii, între care Sfinții Atanasie cel Mare şi Chiril 
al Alexandriei, sensul lumii este acceptarea de către toți oamenii a lui Hristos 
ca Dumnezeu şi Mântuitor, una după dumnezeire cu Tatăl şi cu Duhul şi ei 
dezvoltă o teorie a încorporării umanităţii în Trupul lui Hristos” pentru că 


SF. IRINEU, Conta Hereses III, 24, I, în “Sources chrétiennes”, nr. 211, p. 475. 

35 ORIGEN, Contra lui Cels, VII, 48, în P.S.B.9, “Apologeţi de limbă latină”, 
traducere, studiu introductiv şi note de Pr. Prof. T. Bodogae, Bucureşti 1984, p. 412. 

% CIPRIAN AL CARTAGINEI, Epistola LXXIII, 21, 2,“ Apologeţi de limbă latină”, 
introducere de prof. Nicolae Chiţescu, București 1981, p. 432. 

* Les Signes du Salut, Histoire des dogmes, p. 389. 

credința Bisericii universale este în Treimea care este peste toate şi prin toate 
şi în toate iar Biserica este întemeiată şi înrădăcinată de Domnul în Treime’. 


Pentru Sfântul Chiril al Alexandriei Biserica este locul cel mai cuvenit 
pentru Sfintele lucrări ale lui Dumnezeu şi în ea se săvârşeşte în mod nece- 
sar taina lui Hristos”, adică sfinţirea şi mântuirea oamenilor prin Hristos care 
a făcut pe sfinţii săi ucenici vistiernici ai tainelor Sale şi I-a rânduit spre 
apostolat, poruncindu-le să împlinească sfânta slujire a predicii mântui- 
toare, adică a Evangheliei tuturor celor de sub cer“. 


Între Hristos şi Biserică există deci o legătură ontologică, o unitate 
indestructibilă, Biserica fiind Trupul Său care se zideşte din pierre inteli- 
gibile“ adică oamenii care înzestrați cu rațiune, deschişi spre Rațiunea - 
Hristos, participă la misterul existenței dumnezeieşti, la bucuria şi lumina infi- 
nite ale lui Dumnezeu. Oamenii se oferă ca jertfe duhovniceşti după modelul 
şi cu puterea Celui jertfit pentru noi către Dumnezeu, Mântuitorul lisus 
Hristos. Biserica este comunitatea tuturor celor care împreună şi având cap 
pe Hristos se oferă jertă duhovnicească lui Dumnezeu spre a participa la 
comunitatea treimică pentru că în toată vremea şi fără încetare, de la început 
şi până la sfârşit aduce în Hristos buna mireasmă prin toată virtutea în 
cortul sfânt, adică în Biserică”. 


38 SF. ATANASIE CEL MARE, Către Serapion, Despre Sfântul Duh, IIl, 6, în 
P.S.B. 16, traducere, introducere şi note de de Pr. Prof. Dr. Dumitru Stăniloae, Bucureşti 
1988, p. 85: “lar Duhul fiind în Cuvântul e vădit că era prin Cuvântul şi în Dumnezeu. Deci, 
Duhul venind în noi va veni şi Fiul şi Tatăl şi-şi vor face sălaş în noi (loan 14, 23). Deci 
Treimea e nedespărţită iar dumnezeirea ei este una şi Unul este Dumnezeu peste toate şi 
prin toate şi în toate. Aceasta este credința Bisericii universale. Căci în Treime a întemeiat-o 
şi a înrădăcinat-o pe ea Domnul”; cf. Pr. Prof. Dr. IOAN COMAN, Patrologie, vol. III, 
Bucureşti 1988, p. 207-213. 

SF. CHIRIL AL ALEXANDRIEI, Glafire la Levitic, |, 2, traducere, introducere 
Şi note de Pr. Prof. Dr. Dumitru Stăniloae, în P.S.B.39, Bucureşti 1992, p. 381. 

“ Ibidem, p. 378. 

“ IDEM, Glafire la Facere, V, 1, p. 167; Pr. Prof. Dr. DUMITRU STĂNILOAE, 
Teologia Dogmatică Ortodoxă, vol. II, p. 212-215. 

“SF. CHIRIL AL ALEXNADRIEI, Închinare în Duh şi în adevăr, XVII, traducere, 
introducere și note de Pr. Prof. Dr. Dumitru Stăniloae, în P.S.B. 38, Bucureşti 1991, p. 604. 

O concepţie eclesiologică structurată solid o aflăm la Dionisie Areopa- 
gitul, pentru care Biserica e înțeleasă ca triadă constituită din riturile sacra- 
mentale - Botezul - Euharistia - Mirul - pe de o parte şi din ierarhia biseri- 
cească - episcop, preot, diacon şi cei botezați, creştinii laici şi monahi - ordi- 
nea contemplativă, pe de altă parte, este integrantă a ordinii divine înseși ce 
include pe lângă creaţia al cărei sens este Biserica, Tetrarhia necreată şi 
ierarhia cerească. Biserica este consecinţa legii divine însăşi -taķıç iepa, 
o dispoziţie sfântă a lui Dumnezeu“ care voieşte şi lucrează prin Biserică 
mântuirea şi îndumnezeirea oamenilor ce se exprimă şi se concretizează ca 
asemănare şi unire pe cât mai mult posibil cu Dumnezeu“. 


Reluând concepția areopagitică ce va caracteriza într-o aprofundare 
teologică continuă, mereu reînnoită, dar fidelă în acelaşi timp adevărului 
ortodox despre Biserică ca Trup al lui Hristos, ca imagine a iubirii intratri- 
nitare actualizate în dimensiunea umană ce participă la viața divină în har într- 
o Cincizecime continuă“ ce asigură îndumnezeirea Mântuitoare şi ilumi- 
natorie a celor ce cred în Hristos, Sf. Maxim Mărturisitorul vede în Biserică 
noua taină, mediul îndumnezeinii. Numai în Biserică omul este mântuit, păti- 
mind îndumnezeirea cea după har şi de aceea medierea Bisericii este funda- 
mentală în această privință. Biserica este sinteza celor trei legi, legea 


8 RENE ROQUES, L'univers dionysien. Structure hierarchique du monde selon 
le PseudoDenys, Cerf, Paris 1983, p. 38; cf. ANDREW LOUTH, The Origins of the 
Christian mystical tradition from Plato to Denys, Oxford University Press, 1981, p. 168-169; 
VLADIMIR LOSSKY, The Vision of God, The Faith Bedfordshire, 1973, p. 99-105; Pr. 
GHEORGHE I. DRĂGULIN, Ec/esiologia tratatelor areopagitice şi importanța ei ei pentru 
ecumenismul contemporan, Bucureşti 1979, p. 34-59. 

+ DIONISIE PSEUDO AREOPAGITUL, Ierarhia Bisericească, 1, 3, traducere şi 
studiu introductiv de Cicerone Iordăchescu, Institutul European, Iaşi 1994, p. 79, “Biserica 
în totalitatea ei, cler şi credincioşi, are ca ţel comun iubirea neîntreruptă de Dumnezeu şi 
lucrurile dumnezeieşti care se reazimă pe Dumnezeu şi se afirmă în chip sfânt prin tendinţa 
spre Cel ce este Unul; dar mai cu seamă abaterea de la ceea ce este potrivnic: cunoaşterea 
lucrurilor în ceea ce sunt ele cu adevărat; contemplarea şi înţelegerea adevărului sfânt; 
participarea divină la perfecțiunea cea una, ba chiar la Cel Unul, pe cât este cu putinţă; 
gustarea dulce din contemplarea ce hrăneşte şi îndumnezeieşte în chip spiritual pe tot 
ucenicul ce s-a înălțat până la dânsa”. 

* TIMOTHY:WARE, The Orthodox Church, Penguin Books 1985, p. 244-248, cf. 
Les signes du Salut, p. 422. 

naturală, legea scrisă şi legea harului, care sunt căi spre Dumnezeu, şi ea 
este în mod reprezentativ calea cea de a treia a harului care include şi 
desăvârşeşte pe celelalte două legi“. 


Creat după chipul lui Dumnezeu, omul, în mod natural, este după 
chipul Bisericii şi Biserica este după chipul omului” într-o intercondiţionare 
simetrică operată liturgico-sacramental de harul Duhului Sfânt care plineşte 
vocaţia de mântuire şi îndumnezeire a omului prin Biserică. Biserica în actele 
ei liturgico-sacramentale ce culminează în Liturghia euharistică reprezintă 
simbolic mântuirea şi îndumnezeirea omului realizată unic de Hristos care 
prin Duhul Său atrage pretutindeni şi întotdeauna până la venirea Sa întru 
slavă. De ăceea dimensiunea liturgico-sacramentală este esențială misiunii 
Bisericii pentru că aceasta există prin lucrarea lui Hristos însuşi ce integrează 
sferei, dimensiunii Împărăției lui Dumnezeu pe toți cei ce primesc harul 
Sfântului Duh spre viaţa în Dumnezeu prin practicarea virtuților şi împlinirea 
poruncilor evanghelice ce operează teandric noua ontologie umană a unirii 
tainice în har cu Dumnezeu, păstrând identitatea umană dar în relaţie lumi- 
noasă şi iubitoare cu cauza ei. Prin harul Duhului Sfânt în Biserică, se reali- 
zează unificarea tuturor, a rațiunilor tuturor acelor existențe, în Logosul 
Hristos spre întrepătrunderea cu Dumnezeu întreg, devenind tot ce este 
Dumnezeu, afară de identitatea după fiinţă“. 


Având în vedere diversitatea descrierilor eclesiologice, scripturistice 
şi patristice caer se referă şi sunt circumscrise Dumnezeului unic şi lui Hristos 
cel trimis pentru mântuirea lumii şi constituirea ei în Trupul Său tainic şi care 
exprimă însă şi experiența profundă a creştinismului unic continuat în tradiția 


+ JEAN-CLAUDE LARCHET, La divinisation de l’homme selon Saint Maxim le 
Confesseur, cf. Sf. Maxim Mărturisitorul, Răspunsuri către Talasie, 64, în Filocalia III, p. 413. 

“ SF. MAXIM MĂRTURISITORUL, Mistagogia, P.G. 91, IV, 1, 668; cf. Pr. Prof. Dr. 
Dumitru Stăniloae, Spiritualitate şi comuniune în Liturghia ortodoxă, Craiova, 1986, p. 143. 

48 SF. MAXIM MĂRTURISITORUL, Ambigua, 106, p. 262; cf. Lars Thunberg, 
Microcosm and Mediator. The Theological Anthropology of Maximus the Confessor, Lund, 
1965, p. 398-444; W. PANNENBERG, Anthropology in theological Perspective, translated 
bz Matthew O” Connell, Westminster Press, Philadelphia, 1985, p. 531; HANS URS VON 
BALTHASAR, Liturgie cosmique, Maxim le Confesseur, Aubier, Paris 1947, p. 145. 

ortodoxă, din punct de vedere al teologiei ortodoxe nu poate fi decât o 
singură Biserică, ce participă la unitatea lui Dumnezeu, la unitatea lui 
Hristos”. De aceea, în diversitatea, în pluritatea creştină confesională şi deno- 
minațională de astăzi există Biserica în adevărul ei unic şi mântuitor dintot- 
deauna, peren şi universal în tradiția ortodoxă unitară care este o herme- 
neutică eclesială, sacramentală şi euharistică a Scripturii” şi întru care 
umanitatea experiază integral întru credință dreaptă şi iubire relația mântui- 


toare şi îndumnezeitoare cu Hristos, cu Dumnezeu, Treimea de persoane. 


Biserica este locul unde, dincolo de determinările sociale şi istorice, 
creştinii mărturisesc drept şi întru adorația iubirii jertfelnice pe Hristos- 
Dumnezeu, se împărtăşesc sacramental şi euharistic cu Hristos prin Sfântul 
Duh şi actualizează liturgic cuvintele lui Dumnezeu, Revelația sa, într-un 
poiesis liturgic, melodic ce antrenează şi relația deplină cu Dumnezeu care 
copleşeşte prin măreția şi iubirea sa subiectele umane în dialogul rugăciunii 
şi al participării la misterul prezenţei Sale deschise mereu invocării umane. Ca 
Biserică a Apostolilor care, cum spune Sfântul Irineu, nu au predicat pe 
Hristos înainte de a avea cunoaşterea desăvârşită, Ortodoxia este misionară 
prin actualizarea în orice loc, în orice timp a chipului autentic al Bisericii de 
la Cincizecime, care este comuniune a persoanelor libere, în aceeaşi cre- 
dință, adică în Persoana divină a lui Hristos-Omul în sânul însuşi al 
comuniunii eterne şi libere a Persoanelor divine”. De aceea Biserica însăşi 
este misiunea“? pentru că e comunitatea oamenilor ce au răspuns pozitiv 
iubirii trinitare întrupate în Hristos ce transmite din generaţie în generaţie 
această memorie“ a celui Înviat pe baza mărturiei apostolice, nouă şi înnoită 
în genuitatea şi frumuseţea originară de fiecare dată când în rugăciunea şi 


* GEORGE FLOROWSKY, Les voies de la théologie russe, traduction et notes de 
J.C. Roberte, Tome I, Desclée de:Brouwer, Paris 1991, p. 16. 

5 Tbidem, p.12. 

å$! L ‘Orthodoxie hier, demain, M.A. Costa de Beauregard, Pčre Ion Bria, Theologue 
du Foucauld, Buchet-Chaștel, Paris 1979, p. 88. 

5 JAMES SSTAMOULIS, Eastern Orthodox Mission, Theology Orbis Books, 
Maryknoll, New York 1986, p. 117. 

3 KARL RAHNER, Traité fondamentale de la foi, traduction Gwvendoline Jarczyk, 
Centurion, Paris 1994, p. 356-358; cf. H. Waldenfels, op. cit., p. 217. 

Liturghia ei comunitatea celebrează Treimea în comuniune euharistică şi în 
comuniune trinitară*. Biserica, comunitatea celor care au primit întru cre- 
dința ca auzire şi vedere (Rom 10,17), pe baza mărturiei originare apostolice 
cuvântul revelat este şi locul prezenţei şi al lucrării sacramentale a aceluiaşi 
Hristos-Cuvântul prin Duhul Sfânt astfel că Biserica este constituită şi se 
constituie prin Tainele ei, evenimente personale ale întâlnirii cu Hristos şi de 
integrare în Biserica lui Hristoss5. 


pr. Gheorghe PETRARU 


Résumé 


L'étude “La relation Jesus-Christ-L' Esprit Saint dans la mission de | 'Eglise” se 
veut une analyse en perspective missionnaire des rapports ontologiques entre Jesus- 
Christ, L’Ésprit Saint et P'invoquer, l’ Esprit Proclamer Christ s-est proclamer aussi 
VEsprit Saint et I'invoquer, "Esprit inseparable de Christ, tous les deux presents dans 
l’Église. Alors l'Église dans le monde repersente l'extension dans l’espace et le 
temps grâce deifiante dans les Saints Sacraments, célebrés par lPhicrarchie de 
l'Église. C'est pourquoi dans sa mission l’Église repand la meme vie qui existe au 
sein de la Trinité, la grâce par Jésus dans l’Ésprit, et aussi | Eglise est communion 
théandrique, non ideologie religieuse. C’est pourquoi dans la perspective de la 
missiologie orthodoxe le sens du monde est de devenir l Eglise du Dieu, l’espace de 
l amour divine pour tous les hommes invités à adorer la Sainte Trinité pour leur vie 
et leur salut eternele. 


“BORIS BOBRINSKOY, Le mystęre de la Trinité, Cerf, Paris 1986, pp. 149, 194- 
195. 


5 Pr. Lect. DUMITRU GH. RADU, Caracterul eclesiologic al Sfintelor Taine, p- 
166; cf. James Stamoulis, op. cit., p. 54. 


